《总制胡梅林西湖作主》
明代·黄廷用

焚香欲祷湖山明，亭午云开雨下晴。半捲珠帘青嶂合，双牵锦缆碧波轻。

水边低见旌旗影，花外遥闻甲马声。围玉上公能爱客，偏于疏散倍留情。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。